Diari Oficial de la Generalitat Valenciana


Sumari del DOGV 4995, del 28-04-2005 (2005/3992)

Juí verbal (desnonament per falta de pagament) número 1225/2004. Cèdula de notificació.
---------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3992


Organisme emissor
:   Jutjat de Primera Instància Número 4 d'Elx

Tipus de document
:   Anunci

Juí verbal (desnonament per falta de pagament) número 1225/2004. Cèdula de notificació. [2005/F3992]
  
Lucía Cerón Hernández, secretària en substitució del Jutjat de Primera Instància número 4 d'Elx (Alacant), fa saber:
  
Juí: juí verbal (desnonament per falta de pagament) 1225/2004.
  
Part demandant: María del Carmen Pozo López.
  
Part demandada: Calzados Sukil, SL, Miguel A. Cremades Lorenzo i Tomás Abellón Andreu.
  
En el juí esmentat, s'ha dictat la sentència en data 18 de març de 2005 que té la part dispositiva següent:
  
«Decisió
  
Estime en la seua totalitat la demanda interposada per María del Carmen Pozo López contra Tomás Abellón Andreu, Miguel A. Cremades Lorenzo i la mercantil Calzados Sukil, SL, i declare resolt el contracte d'arrendament subscrit al seu dia entre l'actora i la mercantil codemandada, que té per objecte la nau industrial situada a Elx, partida d'Algorós, polígon 1, número 80, nau A. Declare en conseqüència que és procedent el desnonament de la referida codemandada respecte de l'immoble esmentat i el condemne conseqüentment que el desallotge i el deixe lliure i totalment a disposició de l'actora. I tot això amb l'exprés apercebiment (article 440.3 de la Llei d'Enjudiciament Civil) que en el cas que la dita codemandada no desallotge voluntàriament el local esmentat i tampoc recórrega la present resolució, es farà efectiu el llançament ja assenyalat en les presents actuacions per al pròxim dia 17 de maig d'enguany a les 10.00 hores, sempre que ho sol·licite l'actora en la forma prevista en l'article 549 de la Llei d'Enjudiciament Civil. Condemne igualment tots els demandats que paguen conjuntament i solidàriament a l'actora la quantitat de 9.744 euros en concepte de les rendes ja vençudes, més les rendes posteriors que vagen vencent i fins al moment de l'abandó voluntari o forçós de l'immoble en qüestió. I tot això més els interessos legalment establits i amb expressa imposició a les demandades de les costes processals en forma igualment solidària.
  
Notifiqueu la present resolució a les parts, i feu-los saber que esta no és ferma, i que es pot interposar un recurs d'apel·lació amb la particularitat prevista en l'article 449.1 de la Llei d'Enjudiciament Civil, a preparar davant d'este jutjat en el termini de cinc dies, comptats des de l'endemà de la notificació d'esta resolució.
  
Esta és la meua sentència, de la qual es lliurarà testimoni per a la seua notificació i compliment, cosa que pronuncie, mane i firme.»
  
A causa del desconeixement de l'actual domicili o residència de la part demandada, per mitjà de la provisió de la data el jutge ha acordat la publicació del present edicte al tauler d'anuncis del jutjat i butlletí oficial de la Comunitat Valenciana per a portar a efecte la diligència de notificació de sentència als demandats Calzados Sukil, SL, i Miguel A. Cremades Lorenzo, que es troben en parador ignorat.